Na temelju članka 127. Zakona o proračunu („Narodne novine“ br. 144/21), članka 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 32. statuta Općine Sveti Filip i Jakov („Službeni glasnik Općine Sveti Filip i Jakov“ broj 02/14, 06/14, 1/18, 1/20 i 2/21, 16/24) Općinsko vijeće Općine Sveti Filip i Jakov na svojoj 18. sjednici održanoj dana --------------2024. godine donosi

**ODLUKU**

**o davanju suglasnosti i jamstva Općine Sveti Filip i Jakov za dugoročno kreditno zaduženje**

**trgovačkog društva Rogovo d.o.o.**

Članak 1.

Općinsko vijeće Općine Sveti Filip i Jakov daje suglasnost Rogovo d.o.o. Put Primorja 1, 23207 Sv. Filip i Jakov za dugoročno kreditno zaduženje na 15 godina, kod Hrvatske banke za obnovu i razvitak, u iznosu od 900.000,00 EUR (Bez PDV-a)- 50% iz sredstava Europskog fonda za regionalni razvoj ( EFRR) i 50 % iz sredstava HBOR-a €, uvećano za kamate naknade i troškove banke.

Članak 2.

Suglasnost iz članka 1. ove Odluke daje se uz sljedeće uvjete:

- Korisnik kredita: Rogovo d.o.o. Put Primorja 1, 23207 Sv. Filip i Jakov, OIB:36202896692.

- Projekti: unaprjeđenja turističke infrastrukture Općine Sveti Filip i Jakov.

- Davatelj kredita: Hrvatska banke za obnovu i razvitak ( HBOR) – kreditiranje putem programa

kreditiranja Urbani razvojni fond.

- Iznos kredita: od 900.000,00 EUR (Bez PDV-a)- 50% iz sredstava Europskog fonda za regionalni

razvoj ( EFRR) i 50 % iz sredstava HBOR-a.

- Kapitalni rabat: pravo na kapitalni rabat ostvaruje se po ispunjenju zadanih kriterija i može iszositi

najviše do 50% ukupnog iznosa kredita, a time da se za izračunati iznos kapitalnog rabata otpisuje

dio glavnice kredita iz sredstava EFRR-a.

- Namjena: građevinski radovi, oprema, nadzor.

- Krajnji rok korištenja kredita: do 31. 10. 2025. godine

- Otplata kredita : 15 godina bez počeka.

- Rok i način otplate kredita: u 60 jednakih uzastopnih tromjesečnih rata koje dospijevaju zadnjeg dana u mjesecu ( 1. rata dospijeva 31. 01. 2026. godine)

-Kamatna stopa na dio glavnice kredita iz sredstava EFRR-a¨0,00% godišnje, fiksna.

-Kamatna stopa na dio glavnice kredita iz sredstava HBOR-a: 3,10 % godišnje, fiksna.

-Interkalarna kamata: U razdoblju korištenja kredita na iskorišteni iznos kredita obračunavat će se

kamata po metodi i u visini redovne. Kamate se obračunavaju i naplaćuju kvartalno.

-Zatezna kamata: U skladu s važećom Odlukom o kamatnim stopama HBOR-a, promjenjiva.

1- Naknada za obradu zahtjeva: Ne naplaćuje se.

- Naknada za rezervaciju sredstava: Ne naplaćuje se.

- Ostale naknade: Naplaćuju se u skladu s Pravilnikom o naknadama za usluge koje obavlja HBOR, i

to samo na dio glavnice kredita iz sredstava HBOR-a.

- Instrumenti osiguranja kredita:Zadužnica Korisnika kredita i Jamstvo Općine Sveti Filip i Jakov u

visini iznosa kredita, uvećano za kamate, naknade i ostale troškove.

- Preduvjeti korištenja kredita i/ili odobrenja: Standardni preduvjeti za ovu vrstu financiranja što, među ostalim, uključuje:

-Dostavu statusne, financijske i tehničke dokumentacije u skladu sa zahtjevima Kreditodavatelja

-Dostavu svih dozvola, suglasnosti i rješenja potrebnih za gradnju

- dostavu instrumenata osiguranja

-Zahtjev za povlačenje kredita dostavljen s odgovarajućom dokumentacijom

-Dostavu Odluke Općinskog vijeća Općine Sveti Filip i Jakov za kreditno zaduženje društva Rogovo d.o.o. kod HBOR-a kao i o davanju suglasnosti Općini Sveti Filip i Jakov za izdavanje jamstva Općine u korist HBOR-a.

Članak 3.

Daje se suglasnost na davanje jamstva Općine Sveti Filip i Jakov za dugoročno kreditno zaduženje trgovačkog društva Rogovo d.o.o. pod uvjetima iz članka 1. i članka 2. ove Odluke.

Ovlašćuje se Načelnik Općine Sveti Filip i Jakov, da pod uvjetima iz prethodnog članka, potpiše izjavu o jamstvu Općine Sveti Filip i Jakov, kao i da poduzme druge pravne poslove u svezi s realizacijom kredita.

Članak 4.

Rogovo d.o.o. osigurat će financijska sredstva za uredno podmirivanje obaveza na ugovoren način i u ugovorenim rokovima otplate kredita.

Članak 5.

Ova Odluka stupa na snagu prvi sljedeći dan od dana objave u Službenom glasniku Općine Sveti Filip i Jakov.

**KLASA: 400-01/24-01/07**

**URBROJ: ------------**

**Sveti Filip i Jakov, ­­­­­­­­­­­­­­­­­­­­­­­­­­­­­-------------------2024. godine**

**OPĆINSKO VIJEĆE OPĆINE SVETI FILIP I JAKOV**

**Predsjednik Općinskog vijeća**

**Igor Pedisić**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OBRAZLOŽENJE

Člankom 127. Zakona o proračunu (Narodne novine br. 144/21) propisano je da se pravne osobe u većinskom vlasništvu ili suvlasništvu jedinica lokalne i područne (regionalne) samouprave mogu dugoročno zaduživati i refinancirati ili reprogramirati ostatak duga po osnovi kredita ili zajma uz suglasnost većinskog vlasnika.

Općina Sveti Filip i Jakov je osnivač i 100%-tni vlasnik trgovačkog društva Rogovo d.o.o., a navedeno društvo je u postupku dobivanja kredita kod Hrvatske banke za obnovu i razvitak (dalje u tekstu: HBOR) i to putem programa kreditiranja Urbani razvojni fond.

Navedeno društvo je prema traženju kreditora podnijelo zahtjev za dobivanje suglasnosti i jamstva za dugoročno zaduženje u maksimalnom iznosu od 900.000,00 EUR (Bez PDV-a)- 50% iz sredstava Europskog fonda za regionalni razvoj ( EFRR) i 50 % iz sredstava HBOR-a za financiranje građevinskih radova, opreme , nadzora, a sve u svrhu unaprjeđenja turističke infrastrukture Općine Sveti Filip i Jakov. Rok otplate je 15 godine.

Kako Rogovo d.o.o. planira rekonstrukciju stare zgrade u kojoj je prije bila smještena Općina Sveti Filip i Jakov za to su mu potrebna znatna sredstva. U tu svrhu planira uzeti navedeni dugoročni kredit od HBOR-a i to u okviru i prema uvjetima njegovog programa kreditiranja kroz Urbani razvojni fond iz kojeg se financiraju nove dugoročne investicije JLP(R)S-ova, te društava, ustanova, agencija i drugih pravnih osoba u njihovom vlasništvu ili u vlasništvu RH.

Ovakav kredit HBOR-a je povoljan iz razloga što se takvi krediti odobravaju iz sredstava EFRR-a i sredstava HBOR-a u omjeru 50:50, uz mogućnost otpisa dijela glavnice kredita EFRR-a (do najviše 50% iznosa ukupnog kredita), po ispunjenju unaprijed definiranih kriterija kojima društvo može udovoljiti, npr. korištenje obnovljivih izvora topline, dizalica topline i slično.

Shodno navedenom predlaže se Općinskom vijeću Općine Sveti Filip i Jakov donošenje Odluke o davanju suglasnosti i jamstva Općine Sveti Filip i Jakov za dugoročno kreditno zaduženje trgovačkom društvu Rogovo d.o.o. u 100%-tnom vlasništvu Općine Sveti Filip i Jakov.

Predložena odluka stupila bi na snagu prvi sljedeći dan od dana objave u Službenom glasniku zbog kratkog vremenskog roka važenja ponude HBOR-a .